**СТОЛИЧНА ОБЩИНА**

 **„СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ” ЕООД – град София**

**София 1784** **Управител: тел/факс 975-39-50**

**бул.Андрей Сахаров 22** **Гл. счетоводител: 875-00-63**

**Пощенска кутия 54** **Централа: 975-35-35**

**sbaloz.sofia-grad@mail.bg** **http://www.sbalozsofia.com/**

**ТЕХНИЧЕСКО ЗАДАНИЕ КЪМ ОБЯВА**

**за**

**„*Доставка и монтаж на мебели за нуждите на „СБАЛОЗ“ ЕООД“***

На основание чл. 187, ал. 1 и чл.20 ал. 3, т. 2 от Закона за обществените поръчки (ЗОП) и поради възникнала необходимост „Специализирана болница за активно лечение на онкологични заболявания” ЕООД, София-град, с адрес бул. „Андрей Сахаров” № 22, обявява поръчка за **„*Доставка и монтаж на мебели за нуждите на „СБАЛОЗ“ ЕООД“,*** включваща гардероби, бюра, шкафове, маси, контейнери и колички за РС (персонален компютър).

**I. ПЪЛНО ОПИСАНИЕ НА предмета на поръчкаТА. ТЕХНИЧЕСКИ СПЕЦИФИКАЦИИ:**

1. Предмет на обществената поръчка: „Доставка и монтаж на мебели за нуждите на „СБАЛОЗ“ ЕООД“.

2. Техническа спецификация на мебелите: Размерът, броят и цветовете на мебелите, които следва да бъдат изработени, доставени и монтирани в лечебното заведение, са посочени в табличен вид в следната таблица:

|  |  |  |  |
| --- | --- | --- | --- |
| **ОПИСАНИЕ** | **РАЗМЕРИ (в мм.)** | **МЯРКА** | **КОЛИЧЕСТВО** |
| Гардероб 9181 ЕРИК | 2300/900/600 | брой | 14 |
| Гардероб 9181 ЕРИК | 2300/800/600 | брой | 2 |
| Гардероб 9181 ЕРИК | 2300/850/600 | брой | 1 |
| Гардероб 9181 ЕРИК | 2300/1000/600 | брой | 1 |
| Гардероб 9181 ЕРИК | 2300/1300/600 | брой | 1 |
| Гардероб 9181 ЕРИК | 2300/480/600 | брой | 1 |
| Гардероб 9181 ЕРИК | 2300/440/600 | брой | 3 |
| Гардероб 9181 ЕРИК | 2200/1200/600 | брой | 1 |
| Гардероб 9181 ЕРИК | 2200/1200/600 | брой | 1 |
| Гардероб 9181 ЕРИК | 2200/900/600 | брой | 10 |
| Гардероб 9181 ЕРИК | 2200/700/600 | брой | 5 |
| Гардероб 0381 бук | 2300/900/600 | брой | 3 |
| Гардероб 0381 бук | 2300/800/600 | брой | 3 |
| Гардероб елша 1912 | 2300/900/600 | брой | 2 |
| Гардероб елша 1912 | 2300/800/600 | брой | 1 |
| Гардероб 0344 череша | 2300/900/600 | брой | 3 |
| Гардероб 0344 череша | 2300/1400/600 | брой | 1 |
| Гардероб 0344 череша | 2000/900/600 | брой | 1 |
|  Бюро 9181 ЕРИК | 1500/700/750 | брой | 28 |
| Бюро 9181 ЕРИК | 1400/700/750 | брой | 7 |
| Бюро 9181 ЕРИК | 1800/700/750 | брой | 1 |
| Бюро 9181 ЕРИК | 1700/700/750 | брой | 2 |
| Бюро 9181 ЕРИК | 1600/650/750 | брой | 1 |
| Бюро 9181 ЕРИК | 1200/650/750 | брой | 1 |
| Бюро 9181 ЕРИК | 1300/600/750 | брой | 2 |
| Бюро 9181 ЕРИК | 2100/1600/750 | брой | 1 |
| Бюро 9181 ЕРИК | 2000/700/750 | брой | 1 |
| Бюро 9181 ЕРИК | 1200/700/750 | брой | 1 |
| Бюро 0344 | 1500/700/750 | брой | 2 |
| Шкаф архив | 2200/900/350 | брой | 1 |
| Шкаф за стая за отдих | 2000/700/300 | брой | 1 |
| Шкаф фотолаборатория | 1700/600/600 | брой | 1 |
| Шкаф лекарски кабинет | 900/500/700 | брой | 1 |
| Шкаф архив | 2000/900/350 | брой | 1 |
| Шкаф за папки | 800/300/760 | брой | 1 |
| Контейнер с чекмеджета | 400/500/650 | брой | 50 |
| Контейнер с врата | 400/500/650 | брой | 42 |
| Контейнер с чекмеджета 0344 | 400/500/650 | брой | 2 |
| Контейнер с врата 0344 череша | 400/500/650 | брой | 2 |
| Количка за PC (персонален компютър) | (140/230-360/310) | брой | 20 |

Всички мебели, предмет на обществената поръчка, се изработват от ПДЧ (плоча от дървесни частици) – пресовани и слепени. При количките за РС се допуска изпълнение и с други подходящи материали. В техническото си предложение участниците посочват и допълнителните материали, които ще използват при изпълнение на поръчката.

**II. ПРОГНОЗНА СТОЙНОСТ НА ОБЩЕСТВЕНАТА ПОРЪЧКА.**

Общата прогнозна на обществената поръчка е **55 000 лв. (петдесет и пет хиляди лева) без ДДС.**

**Важно: Посочената прогнозна стойност е максималният финансовият ресурс, който възложителят може да си позволи. Участници с предложения за изпълнение на обществената поръчка, които надхвърлят прогнозната стойност, ще бъдат отстранявани от обществената поръчка и офертите им няма да бъдат класирани.**

**III. Изисквания към изпълнението НА ПОРЪЧКАТА:**

1. Срокът на изпълнение на поръчката е 75 (седемдесет и пет) дни, считано от датата на получаване на авансовото плащане по договора.
2. Гаранционният срок, който изпълнителят следва да предостави за мебелите, е минимум 12 (дванадесет) месеца, считано от датата на монтажа на мебелите.
3. За извършване на доставката и монтажа на мебелите се съставя двустранен протокол за приемане и предаване в писмена форма.
4. Доставката и монтажът на мебелите се извършват след предварителна уговорка с Възложителя в помещенията на лечебното заведение съгласно указанията на Възложителя.
5. Възложителят заплаща дължимото се възнаграждение на три части, при условията на договора, както следва:

 ● Авансово плащане в размер на 50 % от стойността на договора – след предоставяне на безусловна банкова гаранция от страна на участника, избран за изпълнител, покриваща размерът на авансовото плащане, която се освобождава след подписване на приемо-предавателен протокол за доставка на всички мебели;

 ● Плащане в размер на 30 % от стойността на договора – след подписване на приемо-предвателен протокол за доставка на всички мебели;

● Плащане в размер на 20 % от стойността на договора – след подписване на приемо-предавателен протокол за монтажа на всички мебели.

6. Преди всяко от плащанията на Възложителя се предоставя оригинал на фактура.

**IV. ОБЩИ ИЗИСКВАНИЯ ЗА УЧАСТИЕ В ПОРЪЧКАТА**

1. В офертата си участниците са длъжни да включат всички мебели от техническата спецификация на Възложителя и да предложат изпълнение на поръчката и единична цена за всички тях. Участник, който не е представил предложение за изпълнение на поръчката за всички мебели или не е посочил единична цена за всички тях или е подал оферта, която не отговаря на изискванията на Възложителя ще бъде отстранен от участие от обществената поръчка.

2. Офертите се изготвят на български език.

3. Не се допуска представянето на варианти в офертата.

4. До изтичането на срока за подаване на офертите всеки участник може да промени, да допълни или да оттегли офертата си.

5. Всеки участник има право да представи само една оферта.

6. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

7. Eдно физическо или юридическо лице може да участва само в едно обединение.

8. Свързани лица не могат да бъдат самостоятелни кандидати или участници в една и съща обществена поръчка.

**V. ОСНОВАНИЯ ЗА ОТСТРАНЯВАНЕ**

1. Възложителят, на основанията по чл. 54, ал. 1, т. 1 – 5 и 7  от ЗОП, отстранява от участие участник, когато:

1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

1.2. е осъден с влязла в сила присъда, освен ако е реабилитиран, за престъпление, аналогично на тези по т. 1.1., в друга държава членка или трета страна;

1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

1.4. е налице неравнопоставеност в случаите по чл. 44, ал. 5 от ЗОП;

1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е налице конфликт на интереси, който не може да бъде отстранен;

2. Основанията по т. 1.1., 1.2., 1.6. се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

3. Основанията за отстраняване по т. 1. се прилагат и когато офертата е подадена от обединение от физически и/или юридически лица и за член на обединението е налице някое от основанията за отстраняване.

4. Участникът, за когото са налице обстоятелствата по т. 1, може да представи доказателства, че е предприел мерки, които гарантират неговата надеждност, съгласно чл. 56 от ЗОП.

5. Освен на основанията, посочени в т. 1, на основание чл. 107 от ЗОП Възложителят отстранява и:

5.1. участник, който не отговаря на поставените критерии за подбор в обявата и одобрената от Възложителя документация;

5.2. участник, който е представил оферта, която не отговаря на предварително обявените условия на поръчката или на правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП;

5.3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал.-ал. 3 – 5 от ЗОП;

5.4. участници, които са свързани лица по смисъла на § 2, т. 45 от ДР на ЗОП, а именно лица по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

6. При подаване на офертата участникът декларира липсата на основанията за отстраняване чрез представяне на изрични декларации.

7. Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1, т.-т. 1-5 и 7 и чл. 101, ал. 11 от ЗОП (основанията по т. III.8., IV.1.1. – IV.1.6. по-горе). В тези случаи възложителят предава уведомлението на председателя на комисията по чл. 97, ал. 1 ППЗОП, а когато докладът и протоколът по чл. 97, ал. 4 ППЗОП на комисията вече са получени от възложителя, той връща на комисията доклада с указания за отразяване на новонастъпилите обстоятелства.

8. За доказване на липса на основание за отстраняване участникът, избран за изпълнител, представя документите, посочени в чл. 58, ал. 1, т. 1 и т. 2 от ЗОП.

**V. МЕРКИ ЗА ДОКАЗВАНЕ НА НАДЕЖДНОСТ**

На основание чл. 56 от ЗОП участник, за когото са налице основания за отстраняване по чл. 54, ал. 1, т. 1 – 5 и 7 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.

Възложителят преценява предприетите от кандидата или участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от кандидата или участника мерки са достатъчни, за да се гарантира неговата надеждност, възложителят не го отстранява от участие.

**VI. ИЗИСКВАНИЯ КЪМ УЧАСТНИЦИТЕ, СВЪРЗАНИ С КРИТЕРИИТЕ ЗА ПОДБОР (гл. VII, р. II. от ЗОП)**

**1. Годност (правоспособност) за упражняване на професионална дейност.**

Възложителят не поставя изисквания.

**2. Изисквания относно икономическото и финансовото състояние на участниците.**

Участникът да има минимален оборот от дейности, идентични или сходни с предмета на обществената поръчка за последните 3 /три/ години /2016, 2017 и 2018 г./, който трябва да бъде два пъти прогнозната стойност на обществената поръчка.

**Доказване:** За доказване на съответствието с посочения критерий, при подаване на офертата участникът следва да предостави оригинална декларация по образец за оборота, идентичен или сходен с предмета на обществената поръчка, за последните три години /2016, 2017 и 2018 г./, в зависимост от датата, на която участникът е учреден или е започнал дейността под формата на декларация по образец, в която посочва оборота си, и представя копия от годишни финансови отчети за предходните 3 (три) години /2016, 2017 и 2018 г./, в зависимост от датата, на която участникът е учреден или е започнал дейността си, освен ако същите не са обявени в Търговския регистър към Агенция по вписванията. Под дейности, идентични или сходни с предмета на обществената поръчка се имат предвид договори за продажба/доставка/изработка на мебели.

**3. Изисквания относно техническите и професионалните способности на участниците.**

През последните три години, считано от датата на подаване на офертата, участникът да е изпълнил най-малко два договора с предмет и обем, идентични или сходни с тези на поръчката, като под „идентична или сходна” по предмет се разбира дейност по доставка на мебели, а под „идентична или сходна” по обем се разбира дейност, чиято съпоставима стойност (преизчислена съобразно продължителността на периода) е не по-малка от 70% от прогнозната стойност на настоящата поръчка.

**Доказване:** Участникът следва да представи оригинална декларация по образец - списък на услугите, изпълнени през последните три години, считано от датата на подаване на офертата, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга, както и референции за добро изпълнение, доказващи доброто изпълнение на поне два от договорите в списъка.

**VII. ИЗИСКВАНИЯ КЪМ УЧАСТНИЦИТЕ, СВЪРЗАНИ С ТЕХНИЧЕСКОТО ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

Участниците представят техническо предложение за изпълнение на обществената поръчка. Техническото предложение за изпълнение на поръчката съдържа:

1. Предложение за изпълнение на поръчката (по образец), в което са включени всички мебели от техническата спецификация на възложителя и в което предложение участникът посочва материалите, които ще използва при изпълнение на поръчката;

2. Декларация, че при изготвяне на офертата за участие в обществената поръчка са спазени задълженията, свързани с данъци и осигуровки, опазване на околната среда, закрила на заетостта и условията на труд – (по образец);

3. Документ за упълномощаване (когато е приложимо);

4. Други по преценка на участника.

**Важно: участник, който е представил оферта за изпълнение на поръчката, която не отговаря на изискванията на Възложителя, ще бъде отстранен от участие.**

**VIII. ИНСТРУКЦИЯ ЗА ПОДГОТОВКА НА „ЦЕНОВО ПРЕДЛОЖЕНИЕ”**

Ценовото предложение на всеки участник се изготвя съгласно образеца, утвърден от Възложителя. В ценовото предложение се включват всички мебели от техническата спецификация на възложителя, като се посочва единичната цена за всяка отделна мебел, както и общата цена за изпълнение на поръчката с и без ДДС.

Във файла се попълват само празните полета, касаещи предлаганата цена с и без ДДС.

Предложената от участник цена следва да включва всички разходи за доставка.

**Важно: Прогнозната стойност на поръчката е максималният финансов ресурс, който възложителят може да си позволи по обществената поръчка. Офертите на участниците не трябва да надхвърлят прогнозната стойност на поръчката.**

**ВАЖНО: Участници, чието ценово предложение за изпълнение на поръчката не отговаря на изискванията на възложителя, както и участници, предложили цена за изпълнение на поръчката, която надхвърля прогнозната стойност, се отстраняват от участие в процедурата.**

**IX. КРИТЕРИЙ ЗА ВЪЗЛАГАНЕ. ОЦЕНЯВАНЕ НА ПОДАДЕНИТЕ ОФЕРТИ**

Критерият за възлагане на обществената поръчка е „най-ниска цена” по смисъла на чл. 70, ал. 2, т. 1 от Закона за обществените поръчки, като под „най-ниска” цена се разбира най-ниската крайна стойност за изпълнение на поръчката.

Когато ценовото предложение на участник е с повече от 20 на сто по-благоприятно от средната стойност на предложенията на останалите участници, възложителят ще изиска подробна писмена обосновка за начина на неговото образуване, която трябва да се представи в 5-дневен срок от получаване на искането. Получената обосновка се оценява по отношение на нейната пълнота и обективност относно обстоятелствата по чл.72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

Участникът, класиран на първо място, се определя за изпълнител на обществената поръчка.

Комисията, назначена от Възложителя да отвори, разгледа, оцени и класира подадените оферти, провежда публично жребий за определяне на изпълнител между класираните на първо място оферти, в случай, че двама или повече участници са предложили еднаква цена за изпълнение на поръчката.

**X. УКАЗАНИЯ ЗА ПОДГОТОВКА НА ОФЕРТАТА. ОБРАЗЦИ НА ДОКУМЕНТИ.**

1. Всеки участник следва да изготви своята оферта на български език и в съответствие с изискванията на Закона за обществените поръчки, Правилника за прилагане на Закона за обществените поръчки и настоящата документация. Офертата следва да отговаря на изискванията на Възложителя, посочени в настоящата документация, да бъде оформена при спазване на приложените към документацията образци и да е с валидност не по-малко от 60 (шестдесет) дни, считано от крайната дата за подаване на оферти. Условията в образците от документацията за участие са задължителни за участниците и не могат да бъдат променяни от тях.

2. Офертата, съдържаща необходимите документи, се представя в запечатана непрозрачна опаковка, върху която се посочват:

* 1. Наименованието и адреса на Възложителя, а именно: „До управителя на „СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ“ ЕООД, гр. София, район „Младост“, бул. „Андрей Сахаров“ 22;
	2. Наименованието на кандидата или участника, включително участниците в обединението, когато е приложимо;
	3. Адрес за кореспонденция, телефон и по възможност – факс и електронен адрес;
	4. Наименованието на поръчката.
1. Опаковката с офертата се подава при административния секретар на „СБАЛОЗ“ ЕООД – г-жа Снежана Христова, гр. София, район „Младост“, бул. „Андрей Сахаров“ 22, ет. 1, кабинет 221.

4. Опаковката с офертата следва да съдържа:

* 1. Оферта, подписана от лице, имащо право да представлява участника по закон или от изрично упълномощено в този смисъл лице. Документът следва да бъде изготвен съобразно Образец № 1, приложен към настоящата документацията за участие в поръчката и да се представи в оригинал;
	2. Опис на представените документи с офертата. Документът следва да бъде изготвен съобразно Образец № 2, приложен към настоящата документацията за участие в поръчката и да се представи в оригинал;
	3. Декларация по смисъла на чл. 97, ал. 5 от ППЗОП за липса на обстоятелства по чл. 54, ал. 1, т. 1, 2 и 7 от ЗОП. Декларацията следва да бъде изготвена съобразно Образец № 3, приложен към настоящата документацията за участие в поръчката и да се представи в оригинал;
	4. Декларация по смисъла на чл. 97, ал. 5 от ППЗОП за липса на обстоятелства по чл. 54, ал. 1, т.-т. 3-6 от ЗОП. Декларацията следва да бъде изготвена съобразно Образец № 4, приложен към настоящата документацията за участие в поръчката и да се представи в оригинал;
	5. При участници обединения – оригинали или заверени от участника копия от документите по чл. 37, ал. 4 от ППЗОП;
	6. Декларация за участие/неучастие на подизпълнители при изпълнението на поръчката. Декларацията следва да бъде изготвена съобразно Образец № 5, приложен към настоящата документацията за участие и да се представи в оригинал. В случай, че се предвижда участие на подизпълнители в декларацията следва се посочат видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители. В този случай следва да се представи също декларация за съгласие от подизпълнителя в свободен текст;
	7. Декларация по чл. 101, ал. 9 и ал. 11 от ЗОП. Декларацията следва да бъде изготвена съобразно Образец № 6, приложен към настоящата документацията за участие в поръчката и да се представи в оригинал;
	8. Декларация за конфиденциалност по чл. 102 от ЗОП /когато е приложимо/. Декларацията следва да бъде изготвена съобразно Образец № 7, приложен към настоящата документацията за участие в поръчката и да се представи в оригинал.
	9. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. Декларацията следва да бъде изготвена по Образец № 8, приложен към настоящата документация;
	10. Декларация за отсъствие на обстоятелствата по чл. 69 от Закона за противодействие на корупцията и за отнемане на незаконно придобито имущество. Декларацията следва да бъде изготвена по образец № 9, приложен към настоящата документация.
	11. Декларация за съгласие за обработване на личните данни във връзка с чл.5 от Закона за защита на личните данни. Декларацията следва да бъде изготвена съобразно Образец № 10, приложен към настоящата документация;

4.12. За доказване на технически и професионални способности на участника, той следва да представи:

4.12.1. Декларация по образец за оборота, идентичен или сходен с предмета на обществената поръчка, за последните три години /2016, 2017 и 2018 г./, в зависимост от датата, на която участникът е учреден или е започнал дейността под формата на декларация по образец, в която посочва оборота си. Декларацията следва да бъде изготвена съобразно Образец № 11, приложен към настоящата документацията за участие в поръчката и да се представи в оригинал. Към нея участникът представя копия от годишни финансови отчети за предходните 3 (три) години /2016, 2017 и 2018 г./, в зависимост от датата, на която участникът е учреден или е започнал дейността си, освен ако същите не са обявени в Търговския регистър към Агенция по вписванията.

4.12.2. Декларация-списък на услугите, които са идентични или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената услуга. Декларацията следва да бъде изготвена съобразно Образец № 12, приложен към настоящата документацията за участие в поръчката и да се представи в оригинал. Към декларацията се представят референции за добро изпълнение, доказващи изпълнение на поне два от договорите в списъка.

4.13. „Техническо предложение“, съдържащо:

4.13.1. Документ за упълномощаване, когато лицето, което подава офертата, не е законният представител на участника;

4.13.2. „Предложение за изпълнение на поръчката”, изготвено съобразно Образец № 13, приложен към настоящата документацията за участие в поръчката, подписано и подпечатано от законния представител на участника или неговия пълномощник;

4.13.3. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо. Декларацията следва да бъде изготвена съобразно Образец № 14, приложен към настоящата документацията за участие в поръчката и да се представи в оригинал;

4.14. „Ценово предложение”, съдържащо предложението на участника относно единичната цена за всички мебели от техническата спецификация, както и общата предлагана цена за позицията с и без ДДС, подписано и подпечатано от законния представител на участника или неговия пълномощни. „Ценово предложение” следва да бъде изготвено съобразно Образец № 15, приложен към настоящата документацията за участие в поръчката, подписано и подпечатано от законния представител на участника или неговия пълномощник. Предложението следва да е изготвено в съответствие с техническата спецификация;

1. Офертните документи се представят от участника или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

**XI. ГАРАНЦИИ ПРИ ИЗПЪЛНЕНИЕТО НА ДОГОВОРА**

**Гаранция, обезпечаваща, авансовото плащане.**

За размера на авансовото плащане, представляващо 50 % от стойността на договора, и преди неговото извършване, участникът, определен за изпълнител, предоставя безусловна банкова гаранция в полза на Възложителя, която да обезпечава авансовото плащане. Гаранцията се освобождава след подписване на приемо-предавателен протокол за извършена доставка на всички мебели.

**Гаранция за изпълнение.**

Гаранцията за изпълнение на договора се представя от участника, определен за изпълнител на поръчката, при подписване на договора и е условия за сключването му, в размер на 3 % (три на сто) от стойността на договора без ДДС.

Условията за освобождаване и задържане на гаранцията за изпълнение са определени в проекта на договор.

Участникът определен за изпълнител избира сам формата на гаранцията за изпълнение – парична сума, банкова гаранция или застраховка.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Гаранцията за изпълнение се представя под формата на банкова гаранция – в оригинал, парична сума (оригинал на платежно нареждане) или застраховка (оригинал на полица), която обезпечава изпълнението чрез покритие на отговорността на изпълнителя. Ако гаранцията за изпълнение на договора се представя под формата на парична сума, тя се превежда по сметката на “СБАЛОЗ“ ЕООД

в банка: **“Общинска банка” АД, Клон “Врабча”**

**IBAN: BG82SOMB91301027380201**

**BIC: SOMBBGSF,**

като банковите такси по превода са за сметка на наредителя. В случай че гаранцията за изпълнение на договора е под формата на банкова гаранция, същата трябва да бъде безусловна, неотменима и платима изцяло или частично в посочен от възложителя размер при първо писмено поискване, в което възложителят заяви, че изпълнителят не е изпълнил задължение по договора за възлагане на обществената поръчка или че възложителят е прекратил договора поради виновно неизпълнение на задължения на изпълнителя.

В случай, че гаранцията за изпълнение се представи като парична сума и банкова гаранция същата може да се предостави от името на изпълнителя за сметка на трето лице – гарант.

В случай че гаранцията за изпълнение се представи като банкова гаранция или застраховка, то срокът на действието й следва да надвишава с 30 (тридесет) дни срока за изпълнение на договора.

При представяне на гаранцията с платежно нареждане, банкова гаранция или застраховка, в тях изрично се посочва предметът на договора, за изпълнението на който се представя гаранцията.

Участникът, определен за изпълнител се задължава да поддържа размера на дадената гаранция за целия срок на договора.

Разходите по откриването и поддържането на гаранцията за изпълнение са за сметка на изпълнителя. Последният следва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата процедура.

**XII. ОТВАРЯНЕ НА ОФЕРТИТЕ**

Офертите ще бъдат отворени на 12.09.2019г от 10.00 часа, в Заседателната зала на II етаж на лечебното заведение на бул. „Андрей Сахаров“ № 22, гр. София.

**XIII.** **ПРИЛОЖЕНИЯ И ОБРАЗЦИ:**

1. Данни за лицето, което прави предложението – образец № 1;
2. Списък на представените документи в офертата – образец № 2;
3. Декларация по чл. 192, ал. 2 от ЗОП за липса на обстоятелствата по чл. 54, ал. 1, т. 1, 2 и 7 от ЗОП – образец № 3;
4. Декларация по чл. 192, ал. 3 от ППЗОП (за обстоятелствата по чл. 54, ал. 1, т. 3-6 от ЗОП) - образец № 4;
5. Декларация за участие/неучастие на подизпълнители при изпълнението на поръчката - Образец № 5;
6. Декларация по чл. 101, ал. 9 и ал. 11 от ЗОП - образец № 6;
7. Декларация за конфиденциалност по чл. 102 от ЗОП /когато е приложимо/ - образец № 7;
8. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - образец № 8;
9. Декларация за отсъствие на обстоятелствата по чл. 69 от Закона за противодействие на корупцията и за отнемане на незаконно придобито имущество - образец № 9;
10. Декларация за съгласие за обработване на личните данни във връзка с чл.5 от Закона за защита на личните данни - образец № 10;
11. Декларация по образец за оборота, идентиченв или сходен с предмета на обществената поръчка, за последните три години /2016, 2017 и 2018 г./ - образец № 11, приложен към настоящата документацията за участие в поръчката и да се представи в оригинал;
12. Декларация-списък на услугите, които са идентичен или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите - образец № 12;
13. Техническо предложение –образец № 13;
14. Декларация, че при изготвяне на офертата за участие в обществената поръчка са спазени задълженията, свързани с данъци и осигуровки, опазване на околната среда, закрила на заетостта и условията на труд - образец № 14;
15. Ценово предложение - образец № 15;
16. Проект на Договор.

 **УПРАВИТЕЛ:**

 **/Д-р Борислав Хараламбиев Димитров/**